
20                                           DR 31.3.2016                                                                             

 

 
RANG UNDANG-UNDANG 

 
 

RANG UNDANG-UNDANG  
KESELAMATAN SOSIAL PEKERJA (PINDAAN) 2015 

 
Bacaan Kali Yang Kedua dan Ketiga 

 

Aturan Urusan Mesyuarat dibaca bagi menyambung semula perbahasan yang 
ditangguhkan atas masalah, “Bahawa Rang Undang-undang ini dibacakan kali yang kedua 
sekarang” [30 Mac, 2016] 

 

Timbalan Yang di-Pertua [Datuk Haji Ismail bin Haji Mohamed Said]:  Ya, saya 
jemput Yang Berhormat Menteri menjawab.   

 

11.35 pg. 

Menteri Sumber Manusia [Dato' Sri Richard Riot anak Jaem]: Terima kasih 
Tuan Yang di-Pertua. Bagi pihak Kementerian Sumber Manusia, saya terlebih dahulu 
mengucapkan ribuan terima kasih kepada 18 orang Ahli-ahli Yang Berhormat yang telah 
mengambil bahagian dalam perbahasan Rang Undang-undang Keselamatan Sosial Pekerja 
(Pindaan) 2015.   

Sesungguhnya, kementerian menghargai semua pandangan, saranan dan 
cadangan Ahli-ahli Yang Berhormat semua.   

 

[Tuan Yang di-Pertua mempengerusikan Mesyuarat] 

 

Dato' Sri Richard Riot anak Jaem: Selamat pagi Tuan Yang di-Pertua.   

Tuan Yang di-Pertua: Teruskan Yang Berhormat.   

Dato' Sri Richard Riot anak Jaem: Perbahasan oleh 18 orang Ahli Yang 
Berhormat berkisar kepada dua isu penting iaitu pertama, isu berhubung cadangan 
subseksyen baru 74A yang bertujuan untuk memberi kuasa kepada PERKESO 
menubuhkan syarikat atau mengambil alih syarikat.   

Suka saya jelaskan di Dewan yang mulia ini, bahawa penubuhan syarikat atau 
pengambilan syarikat adalah bertujuan untuk menambah kecekapan dan keberkesanan 
PERKESO dalam menjalankan objektif dan fungsi yang berkaitan dengan PERKESO.   

Tuan Yang di-Pertua, ia merupakan enabling clause bagi membantu orang 
berinsurans dengan meningkatkan penyampaian perkhidmatan melalui penubuhan syarikat 
di bawah PERKESO. Pindaan ini tidak sama sekali, saya ulang, tidak sama sekali bertujuan 
untuk bailout mana-mana syarikat sebagai mana yang dibimbangi oleh Ahli-ahli Yang 
Berhormat.  Penubuhan syarikat atau pengambilalihan syarikat oleh PERKESO adalah 
tertakluk kepada governance dan prosedur yang ketat dan tentunya tidak boleh dilakukan 
sewenang-wenangnya. Ia perlu melalui Lembaga PERKESO dan seterusnya mendapat 
kelulusan Menteri Sumber Manusia dan juga Menteri Kewangan.   

Pada masa ini Tuan Yang di-Pertua, PERKESO sedang mengendalikan pusat 
rehabilitasi di Melaka yang telah pun mula beroperasi pada 1 Oktober tahun 2014.  
Pengendalian ini adalah secara pentadbiran yang mana pengambilan pegawai dan 
kakitangan adalah secara kontrak. Bagi memantapkan tadbir urus pusat rehabilitasi 
tersebut, pentadbiran di bawah peruntukan perundangan secara teratur adalah sangat 
penting dan sangat perlu.   



RANG UNDANG-UNDANG. RANG UNDANG-UNDANG KESELAMATAN SOSIAL PEKERJA (PINDAAN) 2015. Bacaan Kali Yang Kedua dan Ketiga. Aturan Urusan Mesyuarat dibaca bagi menyambung semula perbahasan yang ditangguhkan atas masalah, "Bahawa Rang Undang-undang ini dibacakan kali yang kedua sekarang" [30 Mac, 2016]. Timbalan Yang di-Pertua [Datuk Haji Ismail bin Haji Mohamed Said]: Ya, saya jemput Yang Berhormat Menteri menjawab. 11.35 pg. Menteri Sumber Manusia [Dato' Sri Richard Riot anak Jaem]: Terima kasih Tuan Yang di-Pertua. Bagi pihak Kementerian Sumber Manusia, saya terlebih dahulu mengucapkan ribuan terima kasih kepada 18 orang Ahli-ahli Yang Berhormat yang telah mengambil bahagian dalam perbahasan Rang Undang-undang Keselamatan Sosial Pekerja (Pindaan) 2015. Sesungguhnya, kementerian menghargai semua pandangan, saranan dan cadangan Ahli-ahli Yang Berhormat semua. [Tuan Yang di-Pertua mempengerusikan Mesyuarat]. Dato' Sri Richard Riot anak Jaem: Selamat pagi Tuan Yang di-Pertua. Tuan Yang di-Pertua: Teruskan Yang Berhormat. Dato' Sri Richard Riot anak Jaem: Perbahasan oleh 18 orang Ahli Yang Berhormat berkisar kepada dua isu penting iaitu pertama, isu berhubung cadangan subseksyen baru 74A yang bertujuan untuk memberi kuasa kepada PERKESO menubuhkan syarikat atau mengambil alih syarikat. Suka saya jelaskan di Dewan yang mulia ini, bahawa penubuhan syarikat atau pengambilan syarikat adalah bertujuan untuk menambah kecekapan dan keberkesanan PERKESO dalam menjalankan objektif dan fungsi yang berkaitan dengan PERKESO. Tuan Yang di-Pertua, ia merupakan enabling clause bagi membantu orang berinsurans dengan meningkatkan penyampaian perkhidmatan melalui penubuhan syarikat di bawah PERKESO. Pindaan ini tidak sama sekali, saya ulang, tidak sama sekali bertujuan untuk bailout mana-mana syarikat sebagai mana yang dibimbangi oleh Ahli-ahli Yang Berhormat. Penubuhan syarikat atau pengambilalihan syarikat oleh PERKESO adalah tertakluk kepada governance dan prosedur yang ketat dan tentunya tidak boleh dilakukan sewenang-wenangnya. Ia perlu melalui Lembaga PERKESO dan seterusnya mendapat kelulusan Menteri Sumber Manusia dan juga Menteri Kewangan. Pada masa ini Tuan Yang di-Pertua, PERKESO sedang mengendalikan pusat rehabilitasi di Melaka yang telah pun mula beroperasi pada 1 Oktober tahun 2014. Pengendalian ini adalah secara pentadbiran yang mana pengambilan pegawai dan kakitangan adalah secara kontrak. Bagi memantapkan tadbir urus pusat rehabilitasi tersebut, pentadbiran di bawah peruntukan perundangan secara teratur adalah sangat penting dan sangat perlu.